上政令，试我公制作。今若忠信不动，可以息词。”于是庭陈将卒，承宗坚卧，一切以公止遏。忠信宣传告毕，刃不得下，公之力也。制使归，具述公之方略，唐宪宗曰：“我与宪官信不虚也。”寻有诏赦承宗，公独授侍御史，依前军职入奏，婚故御史中丞忻王傅豆卢公讳靖女。夫人曾祖光祚，皇丹、延二州刺史。祖雄，皇司农卿，赠左散骑常侍。太夫人裴氏，即夫人外老姨也。公既丁外艰，成德军众请墨缞从事。公恳请葬毕，赢形泣血，行路哀之。固请一身归葬，妻子男女悉留镇州。承宗许护丧归东都。葬毕，犹隐居故里。无几，诏追起复，授宁远将军、守左武卫将军、检